**УПРАВА ГРАДСКЕ ОПШТИНЕ МЛАДЕНОВАЦ**

**ОДЕЉЕЊЕ ЗА ИНСПЕКЦИЈСКЕ ПОСЛОВЕ И ПОСЛОВЕ ИЗВРШЕЊА**

**ОДСЕК ЗА ГРАЂЕВИНСКУ ИНСПЕКЦИЈУ**

**ПЛАН ИНСПЕКЦИЈСКОГ НАДЗОРА ЗА 2018.ГОДИНУ**

**новембар 2017.године**

**I УВОД**

Годишњи план инспекцијског надзора за 2018.годину Одсека за грађевинску инспекцију, Одељења за инспекцијске послове и послове извршења, Управе градске општине Младеновац, израђен је у складу са чланом 10. Закона о инспекцијском надзору ("Сл.гласник РС" бр.36/2015).

Годишњи план инспекцијског надзора садржи општи приказ задатака и послова Одсека за грађевинску инспекцију Управе ГО Младеновац у 2018.години, непосредне примене закона и других прописа, те праћење стања на територији Градске општине Младеновац из грађевинске области.

Сврха доношења Плана инспекцијског надзора Одсека за грађевинску инспекцију је повећање ефективности и транспарентности, уз:

1.Непосредну примену закона и других прописа

2.Спровођење инспекцијског надзора и решавање у управним стварима у првом степену;

3.Праћење стања и предлагање мера за унапређење стања на терену на територији ГО Младеновац;

4.Превентивно деловање инспекције као једно од средстава остварења циља инспекцијског надзора.

Одсек за грађевинску инспекцију обавља послове на територији Градске општине Младеновац у оквиру Управе градске општине Младеновац, са седиштем у Младеновцу, ул.Краља Петра I бр.173-175.

Годишњи план инспекцијског надзора Одсека за грађевинску инспекцију садржи опште и специфичне циљеве које је потребно остварити, задатке и програмске активности које је потребно спровести како би се ти циљеви остварили, индикаторе резултата, рокове у којима се задаци, односно активности морају обавити, врсту активности и др.

Циљеви Годишњег плана инспекцијског надзора су непосредна примена закона и других прописа, тј.планираних мера и активности превентивног деловања инспекције, утврђивање очекиваног обима ванредних инспекцијских надзора у периоду у коме ће се вршити редовни инспекцијски надзор, као и други елементи од значаја за планирање и вршење инспекцијског надзора.

Инспекцијски надзори и службене контроле спроводе се на начин како је прописано законским и подзаконским актима који регулишу поступање грађевинске инспекције, уз обавезно коришћење контролних листа у редовном инспекцијском надзору.

Послови и задаци из делокруга, односно Годишњег плана инспекцијског надзора Одсека за грађевинску инспекцију обављају се свакодневно, како у свом седишту тако и на терену на територији ГО Младеновац.

Прописи који се примењују у вршењу инспекцијског надзора

1.Закон о планирању и изградњи ("Сл.гласникРС" бр.72/09, 81/09, 24/11, 121/12, 132/14, 145/14)

2.Закон о становању и одржавању стамбених зграда ( "Сл.гласник РС" бр. 104/16 )

3.Закон о инспекцијском надзору ("Сл.гласник РС" бр.36/15)

4.Закон о озакоњењу објеката ("Сл.гласник РС" бр.96/15)

Правилници:

1. Правилник о објектима на које се не примењују поједине одредбе Закона о планирању и изградњи ("Сл.гласник РС" бр.22/15)

2. Правилник о изгледу, садржини и месту постављања градилишне табле ("Сл.гласник РС" бр.22/15)

3. Правилник о садржини и начину вођења књиге инспекције, грађевинског дневника и грађевинске књиге ("Сл.гласник РС" бр.22/15)

4. Правилник о начину затварања и обележавању затвореног градилишта ("Сл.гласник РС" бр.22/15)

5. Правилник о садржини и начину вођења стручног надзора ("Сл.гласник РС" бр.22/15)

6. Правилник о поступку спровођења обједињене процедуре електронским путем ("Сл.гласник РС" бр.113/15)

7. Правилник о општем обрасцу записника о инспекцијском надзору ("Сл.гласник РС"бр.81/15)

**II ОРГАНИЗАЦИОНА СТРУКТУРА**

**НАЧЕЛНИК**

**Одсек за грађевинску инспекцију**

**ШЕФ ОДСЕКА ГРАЂЕВИНСКИ ИНСПЕКТОР**

**ГРАЂЕВИНСКИ ИНСПЕКТОРИ**

**2.1.ПОДАЦИ О РЕСУРСИМА ИНСПЕКЦИЈЕ**

**Расподела расположивих дана за спровођење инспекцијског надзора у 2018.години**

***Табела 1***

|  |  |  |
| --- | --- | --- |
| Укупан број дана у години |  | 365 |
| Викенди |  | 105 |
| Годишњи одмори |  | 25/30 |
| Празници |  | 8 |
| УКУПНО РАДНИХ ДАНА |  | 227 |
| Инспекцијских надзора | 167/162 |  |
| Едукација | 5 |  |
| Састанци | 25 |  |
| Контрола извршења изречених управних мера | 30 |  |

Едукација је предвиђена за грађевинске инспекторе и начелника Одељења и односи се на присуство семинарима, саветовањима и обукама, на којима се упознају са новим законским решењима и процедурама.

**Расподела расположивих дана за спровођење инспекцијског надзора и службене контроле**

***Табела 2***

|  |  |  |
| --- | --- | --- |
| **Број** | **Расподела расположивих дана** |  |
| 1 | Начелник (100%) | **227** |
|  | **Расподела расположивих дана за спровођење инспекцијских надзора и службених контрола** |  |
| 1 | Шеф Одсека за грађевинску инспекцију (100%) | **162** |
| 2 | Грађевински инспектори (100%) | **167** |
|  |  |  |
|  |  |  |

**Систематизација радних места запослених у Одсеку за грађевинску инспекцију**

***Табела 3***

|  |  |  |  |
| --- | --- | --- | --- |
| **Р.б.** | **Назив радног места** | **Звање** | **Број извршилаца** |
| 1 | Начелник | самостални стручни сарадник | 1 |
| 2 | Шеф Одсека за грађевинску инспекцију | самостални стручни сарадник | 1 |
| 3 | Грађевински инспектор | виши стручни сарадник | 3 |
|  |  |  |  |
|  |  |  |  |

**2.2.Непланиране активности у раду Одсека за грађевинску инспекцију**

Осим планираних активности које се спроводе овим Планом, а везане су за инспекцијски надзор, контроле, едукацију, предвиђене састанке, извршење управних мера и контролу истих и других активности, у оквиру Одсека за грађевинску инспекцију спроводе се и непланиране активности за које је такође потребно планирати потребно време.

Непланиране активности се одмах извршавају, а односе се на пријаве грађана (добијене путем електронске поште, у телефонским разговору, прослеђене од "Беоком сервиса") и непосредно опажање инспектора приликом контроле на терену.

**III УЧЕСТАЛОСТ И ОБУХВАТ ВРШЕЊА ИНСПЕКЦИЈСКОГ НАДЗОРА ПО ОБЛАСТИМА ИНСПЕКЦИЈСКОГ НАДЗОРА**

***Табела 4***

|  |  |  |  |
| --- | --- | --- | --- |
| **р.б.** | **Област инспекцијског надзора** | **Активности које се надзиру** | **Учесталост контроле у току године** |
| **1.** | Контрола градилишта  (редован инспекцијски надзор) | Изградња објеката са грађевинском дозволом | континуирано |
| Изградња/извођење радова на основу решења из чл.145. ЗПИ | континуирано |
| **2.** | Инспекцијски надзор над изграђеним објектима  (ванредан инспекцијски надзор) | Коришћење и одржавање објеката | континуирано |
| Контрола издатих употребних дозвола | континуирано |
| Контрола решења о озакоњењу објеката | континуирано |
| **3.** | Бесправна градња  (ванредан инспекцијски надзор) | градња без грађевинске дозволе; градња/извођење радова без реш.из чл.145. ЗПИ | континуирано |

Контрола градилишта врши се једном месечно, док траје изградња објекта, односно до прибављања употребне дозволе за објекат. Грађевински инспектор је у вршењу инспекцијског надзора дужан да обавезно изврши два инспекцијска надзора, и то приликом добијања обавештења надлежног органа о пријави темеља и по завршетку објекта у конструктивном смислу. У наведеним случајевима, грађевински инспектор је у обавези да у року од 3 дана од дана пријема обавештења изврши инспекцијски надзор и о томе обавести надлежни орган, кроз обједињену процедуру, у складу са Правилником о поступку спровођења обједињене процедуре електронским путем.

**IV ПРЕГЛЕД НАДЗИРАНИХ СУБЈЕКАТА КОД КОЈИХ ЋЕ СЕ ВРШИТИ ИНСПЕКЦИЈСКИ НАДЗОР**

***Табела 5***

|  |  |  |
| --- | --- | --- |
| **р.б.** | **Преглед надзираних субјеката код којих ће се вршити инспекцијски надзор** | **опис** |
| 1. | Физичка/правна лица-инвеститори изградње објеката за које грађевинску дозволу издаје градска општина | редован надзор-контрола документације и изведених радова |
| 2. | Физичка/правна лица-инвеститори изградње објеката/извођења радова на основу решења из чл.145.ЗПИ | редован надзор-контрола документације и изведених радова |
| 3. | Физичка/правна лица-власници објеката код којих постоје недостаци услед непрописног одржавања | ванредни надзор над коришћењем објекта |
| 4. | Физичка/правна лица-власници објеката за које је издата употребна дозвола | ванредни надзор-контрола документације, изведених радова и начина коришћења објекта |
| 5. | Физичка/правна лица-власници објеката за које је издато решење о озакоњењу | ванредни надзор-контрола документације и изведених радова |
| 6. | Физичка/правна лица-инвеститори који граде објекте/изводе радове без грађевинске дозволе, односно решења из чл.145 ЗПИ | ванредни надзор-бесправна градња |

У прилогу Плана у табели 5а дат је преглед надзираних субјеката код којих ће се вршити редован инспекцијски надзор у 2018.години.

**V ТЕРИТОРИЈАЛНО ПОДРУЧЈЕ НА КОМЕ ЋЕ СЕ ВРШИТИ НАДЗОР**

Грађевински инспектори Одсека за грађевинску инспекцију покривају територију ГО Младеновац подељену на четири реона-области (свака под надзором једног инспектора), и то:

I реон

-сеоске месне заједнице Шепшин, Дубона, Сенаја, Границе и Кораћица, МЗ "25. мај" и део ужег центра града

II реон

- Влашка, Рајковац, Амерић, Мала Врбица, Село Младеновац и МЗ "Драпшин" и део ужег центра града

III реон

-сеоске месне заједнице Међулужје, Пружатовац, Велика Иванча, Марковац, МЗ "Селтерс" и део ужег центра града

IV реон

-сеоске месне заједнице Ковачевац, Велика Крсна, Рабровац, Јагњило, МЗ "Баташево" и део ужег центра града

**VI ПРОЦЕЊЕНИ РИЗИК ЗА НАДЗИРАНЕ СУБЈЕКТЕ, ОДНОСНО ДЕЛАТНОСТИ И АКТИВНОСТИ**

Процена ризика у Годишњем плану инспекцијског надзора за 2018.годину Одсека за грађевинску инспекцију вршена је на основу анализе стања у раније вршеном надзору у наведеним областима претходних година, односно на основу података из израђених контролних листа из спроведеног инспекцијског надзора током 2017.године.

***Табела 6***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  | **Критичан**  **ризик** |
|  |  |  |  |  |  |  |  | **Висок ризик** |
|  |  |  |  |  |  |  |  | **Средњи ризик** |
|  |  |  |  |  |  |  |  | **Низак ризик** |
|  |  |  |  |  |  |  |  | **Незнатан ризик** |
| **1** | **1** | **1** | **2** | **2** | **3** | **4** | **5** |  |
| **легенда** | | | |
| **1** | **одржавање објеката, употребне дозволе, решења о озакоњењу објеката** | | |
| **2** | **контрола темеља/завршетка**  **израде конструкције** | | |
| **3** | **рушење објекта без дозволе за рушење** | | |
| **4** | **грађење/извођење радова без решења из чл.145** | | |
| **5** | **градња без грађевинске дозволе** | | |

**VII ПЕРИОД У КОМЕ ЋЕ СЕ ВРШИТИ ИНСПЕКЦИЈСКИ НАДЗОР**

Инспекцијски надзор над одржавањем и изградњом објекта, као и над бесправном градњом, се врши континуирано, током целе године.

**VIII ИНФОРМАЦИЈЕ О ОБЛИЦИМА ИНСПЕКЦИЈСКОГ НАДЗОРА**

**Редован** инспекцијски надзор вршиће се у складу са Планом инспекцијског надзора који је дат у табели 4.

**Ванредан** инспекцијски надзор вршиће се инициран писаном пријавом грађана, пријавом датом путем телефона или електронске поште, преко сајта ГО Младеновац (одељак "Грађанин инспектор") или прослеђеном преко "Беоком сервиса", као и на основу непосредног опажања инспектора на терену.

**Допунски** инспекцијски надзор вршиће се по службеној дужности или инициран захтевом надзираног субјекта.

**Контролни** инспекцијски надзор вршиће се ради утврђивања извршених мера које су предложене или наложене надзираном субјекту у оквиру редовног и ванредног инспекцијског надзора.

**Канцеларијски** инспекцијски надзор вршиће се у просторијама инспекције увидом у акте, податке и документацију надзираног субјекта.

**Теренски** инспекцијски надзор вршиће се код редовних, ванредних, допунских и контролних инспекцијских надзора, прегледом на локацији извођења радова од стране надзираног субјекта.

**IX ПЛАНИРАНЕ МЕРЕ И АКТИВНОСТИ ПРЕВЕНТИВНОГ ДЕЛОВАЊА ИНСПЕКЦИЈЕ**

Превентивно деловање инспекције утиче на смањење ризика, односно штетних последица и вероватноће њиховог настанка, и обављаће се кроз правовремено информисање јавности и континуирано информисање надзираних субјеката о законским обавезама, и то:

1. Објављивањем важећих прописа, планова инспекцијског надзора и контролних листи;

2. Пружањем стручне и саветодавне подршке надзираном субјекту;

3. Предузимањем превентивних инспекцијских надзора

4. Постављањем информација на званичну интернет страницу инспекције.

**X ОЧЕКИВАНИ ОБИМ ВАНРЕДНИХ ИНСПЕКЦИЈСКИХ НАДЗОРА**

Увидом у евиденције Одељења за грађевинску инспекцију и послове извршења о поступањима која се по ступању на снагу Закона о инспекцијском надзору сврставају у ванредни инспекцијски надзор, очекивани обим ванредних инспекцијских надзора у наредном периоду је око 800, имајући у виду да се још око 300 донетих решења применом одредби Закона о озакоњењу објеката налази на преиспитивању по основу службеног надзора код другостепеног органа и постоји могућност да иста буду поништена, односно укинута, те да ће бити неопходно спровести поновне поступке за конкретне објекте током 2018.године.

**ХI ПРЕДЛОЗИ ЗА УНАПРЕЂЕЊЕ РАДА**

1.Повећање броја инспектора ради боље покривености територије градске општине, а и из разлога повећаног обима посла и компликованијих административних процедура;

2.Замена рачунара новим и савременијим, који би омогућили несметано коришћење база података и софтвера;

3.Набавка поузданог службеног теренског возила.

**XII ЗАВРШНА НАПОМЕНА**

Одсек за грађевинску инспекцију задржава право измене и допуне Годишњег Плана инспекцијског надзора за 2018.годину, који ће се модификовати у складу са потребама.

**НАЧЕЛНИК**

Златко Рогић, дипл.правник